**Atpūta** (vecajā ortogrāfijā: Atpuhta) bija ilustrēts literārs Baltijas provinču, vēlāk Latvijas nedēļas žurnāls latviešu valodā. Iznāca 1911.—1912. un 1924.—1941. gadā. Žurnālu izdeva laikraksta "Jaunākās Ziņas" redakcija.

Vēsture
-------

"Atpūtas" pirmais numurs iespiests 1911. gada 1. maijā, sākotnēji tas iznāca divas reizes mēnesī ar 7000 eksemplāru tirāžu kā ilustrēts literārs un zinātnisks žurnāls un maksāja 10 kapeikas. Pirmais izdevējs bija Haims Blankenšteins, redaktors Antons Benjamiņš. Žurnāls "Atpūta" jau no pirmajiem numuriem bija bagātīgi piesātināts ar ilustrācijām. 1912. gada janvārī H. Blankenšteins un A. Benjamiņš atstāja žurnāla vadību, viņu vietā nāca J. Siliņš un Ā. Kūlbergs, bet žurnāls pēc trim numuriem 1912. gadā beidza iznākt.

* 1911. gada 1. maijā1911. gada 1. maijā

1924. gadā A. Benjamiņš, būdams laikraksta "Jaunākās Ziņas" redaktors, atsāka žurnāla izdošanu, kas kļuva par populārāko Latvijas nedēļas žurnālu. Tajā publicēja daudz krāsu fotogrāfiju, bija publikācijas par daudzveidīgām tēmām: izglītību, zinātnes un tehnikas sasniegumiem, par modi un mājsaimniecību, bija materiāls bērniem, atbilstoši "demokrātiskajai gaumei" ar turpinājumiem publicēja garstāstus un romānus. Tā metiens izdošanas laikā pieauga no 6 tūkstošiem līdz vairāk nekā 70 tūkstošiem eksemplāru.

* 1927. gada 21. janvārī1927. gada 21. janvārī
* 1927. gada 1. jūlijā1927. gada 1. jūlijā
* 1928. gada 3. janvārī1928. gada 3. janvārī
* 1929. gada 15. februārī1929. gada 15. februārī
* 1929. gada 20. decembrī1929. gada 20. decembrī
* 1932. gada 8. janvārī1932. gada 8. janvārī
* 1932. gada 26. februārī1932. gada 26. februārī
* 1932. gada 8. jūlijā1932. gada 8. jūlijā
* 1933. gada maijā1933. gada maijā
* 1934. gada 16. februārī1934. gada 16. februārī
* 1934. gada 27. jūlijā1934. gada 27. jūlijā
* 1934. gada 23. novembrī1934. gada 23. novembrī
* 1935. gada 1. novembrī1935. gada 1. novembrī
* 1936. gada 31. janvārī1936. gada 31. janvārī
* 1936. gada 27. martā1936. gada 27. martā
* 1937. gada 30. aprīlī1937. gada 30. aprīlī
* 1937. gada 7. maijā1937. gada 7. maijā
* 1937. gada 15. maijā1937. gada 15. maijā
* 1938. gada 28. oktobrī1938. gada 28. oktobrī
* 1939. gada 12. maijā1939. gada 12. maijā

### Pēc okupācijas

Pēc Latvijas okupācijas žurnāla 816. numurs 1940. gada 21. jūnijā iznāca ar titullapu Jāņu noformējumā, nākamajās lappusēs bija redzams jaunatklātais Dobeles atbrīvošanas piemineklis, attēli no Latgales Dziesmu svētkiem Daugavpilī, Anša Cīruļa glezna, kurā attēlots Jānis, blakus attēli no Vērmahta ieņemtās Parīzes.
817. numura 28. jūnijā pirmajā lapā bija attēloti siena pļāvēji, tālāk R. Tilberga gleznas "Lūdzēja meitene" reprodukcija un daži foto ar Višinski un demonstrantiem. R. Celma raksts "Kā īri cīnījās par savu neatkarību" ar beigu rindām "Es mirstu par savu dzimteni", iespējams atgādināja, ka 22. jūnijā bija apglabāts pašnāvību izdarījušais ģenerālis Ludvigs Bolšteins.

Pēc okupācijas pārejas perioda beigām un Latvijas aneksijas 823. numurs 9. augustā iznāca ar PSRS slaucējas attēlu no Aizbaikāla Staļina kohoza uz vāka. Vēlākajos numuros uzraksts "Atpūta" uz žurnāla vāka bija ar melniem burtiem, arī iepriekšējais, turklāt ar baltu svītru kā sēru karodziņam. Rakstu saturs strauji mainījās, uz vāka bija redzami pirmais un otrais Latvijas kompartijas sekretāri (J. Kalnbērziņš un Ž. Spure). Tas ir redzams arī saglabājušos žurnāla eksemplāros, tikai melnā krāsa līdz ar burtiem tikpat kā nav redzama. "Atpūtas" saturs kļuva aizvien padomiskāks, par kulmināciju varētu uzskatīt pēdējo, 1941. gadā iznākušo numuru ar J. Sudrabkalna Jāņu tēlojumu.
Žurnāla izdevēju Emīliju Benjamiņu 1941. gada 14. jūnijā deportēja uz Usoļlagu, kur viņa mira 1941. gada septembrī, "Atpūtas" izdošanu pārtrauca 1941. gada 27. jūnijā, neilgi pēc Vācijas karaspēka iebrukuma Latvijā. Uz pēdējā 27. numura vāka bija attēlota smaidoša sieviete ar Jāņu vainagu galvā.

* 1940. gada 9. augustā1940. gada 9. augustā
* 1940. gada 23. augustā1940. gada 23. augustā
* 1940. gada 30. augustā1940. gada 30. augustā
* 1940. gada 27. decembrī1940. gada 27. decembrī
* 1941. gada 17. janvārī1941. gada 17. janvārī
* 1941. gada 21. februārī1941. gada 21. februārī
* 1941. gada 30. aprīlī1941. gada 30. aprīlī
* 1941. gada 30. maijā1941. gada 30. maijā
* 1941. gada 20. jūnijā1941. gada 20. jūnijā
* 1941. gada 27. jūnijā1941. gada 27. jūnijā

Atsauces
--------

1. 1 2  «Preses raksturojums — teorija. Latvijas vēsture, 9. klase.». *www.uzdevumi.lv* (latviešu). Skatīts: 2019-04-03.
2. 1 2  «Preses karalim Antonam Benjamiņam – 150». *sludinajumi.la.lv*. Skatīts: 2019-04-03.[novecojusi saite]
3. ↑  lndb.wordpress.com
4. ↑  Par Baigā gada nesto melu belzienu. Latvijas periodikas pārvērtības toreiz, pirms 60 gadiem Latvijas Vēstnesis, 20.04.2000 Nr. 142/144 (2053/2055)

Ārējās saites
-------------

* Žurnāla arhīvs LNB Digitālajā bibliotēkā